
1. Իրավական ակտի ընդունման անհրաժեշտությունը.

«Սպորտի բնագավառում ունեցած նշանակալի նվաճումների համար մի շարք քաղաքացիների շարքային կազմի պարտադիր զինվորական ծառայության զորակոչից տրված տարկետումը դադարեցնելու և Հայաստանի Հանրապետության կառավարության 2025 թվականի հուլիսի  31-ի № 1055-Ա որոշման մեջ փոփոխություններ   կատարելու մասին»  ՀՀ  կառավարության որոշման նախագիծը (այսուհետ՝ Որոշում) մշակվել է  հիմք ընդունելով «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22‑րդ հոդվածի 5-րդ մասը, Հայաuտանի Հանրապետության կառավարության 2018 թվականի ապրիլի 12-ի № 450-Ն որոշման հավելվածի 6-րդ կետը: 
2. Ընթացիկ իրավիճակը և խնդիրները.

Հայաստանի Հանրապետության կրթության, գիտության, մշակույթի և սպորտի նախարարությանն  ուղղված  «Հայաստանի ֆուտբոլի ֆեդերացիա» հասարակական կազմակերպությունը 2026 թվականի ապրիլի 29-ի   № Ֆ/1 092 գրությամբ  տեղեկացնում է, որ  Վահե Արմանի Կարապետյանը և Հունան Տիգրանի Գյուրջինյանը չեն հանդիսանում  Հայաստանի  ֆուտբոլի մինչև 19 և 21 տարեկանների հավաքականի անդամներ: Հետևաբար անհրաժեշտություն է առաջացել դադարեցնել Վահե Արմանի Կարապետյանին  և Հունան Տիգրանի Գյուրջինյանին շարքային կազմի պարտադիր զինվորական ծառայության զորակոչից տրված տարկետումը՝  փոփոխություններ կատարել Հայաստանի Հանրապետության կառավարության 2025 թվականի հուլիսի 31-ի  «Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2025 թվականի ամառային  զորակոչից տարկետում տալու մաuին» № 1055-Ա որոշման մեջ՝ ուժը կորցրած ճանաչելով որոշման  հավելված  N 2-ի 8-րդ և 12-րդ  կետերը: 
3. Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարություն
4. Ակնկալվող արդյունքը.

Որոշման ընդունմամբ կդադարեցվի Հայաստանի      ֆուտբոլի մինչև 19 և 21 տարեկանների հավաքականի   անդամներ չհամարվող Վահե Արմանի Կարապետյանին  և Հունան Տիգրանի Գյուրջինյանին պարտադիր զինվորական ծառայության զորակոչից տրված տարկետումը և փոփոխություն կկատարվի 2025 թվականի ամառային   զորակոչից տարկետում տալու մաuին» № 1055-Ա որոշման մեջ՝ ուժը կորցրած ճանաչելով որոշման  հավելված  N 2-ի  8-րդ և  12-րդ  կետերը:
5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները

	Որոշման ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների էական ավելացում կամ նվազեցում չի նախատեսվում:

6. Կապը ռազմավարական փաստաթղթերի հետ.

	Որոշման   ընդունումը բխում է  Հայաստանի Հանրապետության կառավարության 2021-2026 թվականների ծրագրից /կետ 4.8 «ՍՊՈՐՏ».  
· Կառավարությունը միջազգային մրցասպարեզներում մարզական նվաճումներ գրանցելու համար խրախուսելու է մարզական բարձր արդյունքները և աջակցելու մարզական ֆեդերացիաների գործունեությանը:

